cyanic-selkie/wikianc huggingface dataset:
Martas iela (Rīga)
Sabiedriskais transports
Pa Martas ielu, tās ģeogrāfiskā stāvokļa pilsētas centrā dēļ, nekursē sabiedriskais transports, taču tā kustība aktīvi norit blakus esošajās ielās. Martas ielas vienā galā — Krišjāņa Barona ielā — kursē 1., 3. un 11. maršruta tramvaji, pieturvietas izvietotas turpat netālu, abās pusēs krustojumam ar Ģertrūdes ielu. Savukārt pa paralēli ejošo Ģertrūdes ielu tiek nodrošināta 1. trolejbusu maršruta kustība, kas ir viens no šķērsajiem maršrutiem pilsētas centrā un nodrošina savienojumu ar visām centra maģistrālajām ielām. Tā pieturvietas atrodas pie krustojuma ar Krišjāņa Barona ielu.
Kopumā var secināt, ka Martas ielā dzīvojošajiem un strādājošajiem ir iespēja nokļūt ar sabiedrisko transportu ne tikai pilsētas centrā, bet arī virknē citu apkaimju, tostarp Pārdaugavā.
Pēteris Krievs
Dzimis Launkalnes pagasta "Lāču" mājas. Mācījies Launkalnes pagasta pamatskolā un Smiltenes draudzes skolā. Iestājas Smiltenes tirdzniecības skolā, bet to nepabeidzot pārceļas uz Dubultiem, kur pēc Smiltenes prāvesta Kārļa Kundziņa ieteikuma iestājas Šmidhena-Bērziņa Dubultu ģimnāzijā, kuru vada Ludis Bērziņš. Mācības nepabeidzis, sākoties Pirmajam pasaules karam, 1914. gadā brīvprātīgi iestājas Krievijas impērijas armijā un tiek nosūtīts uz Somijas lielhercogisti. No turienes nosūtīts uz praporščiku skolu Pēterhofā, kur satiekas ar bijušo skolas biedru Jāni Mensku, kurš kā 1. Daugavgrīvas latviešu strēlnieku pulka 4. rotas komandieris krīt Ziemassvētku kaujās. Pēc praporščiku skolas pabeigšanas, nosūtīts dienēt. Dienējis 16. Sibīrijas strēlnieku pulkā. 1916. gadā pabeidzis Kara skolu un pārgājis dienēt 2. latviešu strēlnieku pulkā. 1917. gadā paaugstināts par poručiku.
Vācijas armijai okupējot Latvijas lielāko daļu, Krievs atgriežas dzimtenē, bet tiek arestēts. Pēc atbrīvošanas atgriežas mājās, un 1918. gada 19. decembrī dodas uz Smilteni. No turienes, uzzinot, ka Sarkanā armija jau ieņēmusi Valku, ar vilcienu dodas uz Valmieru, un tālāk uz Rīgu. Pirmos Ziemassvētkus pavada pie paziņām Jelgavā un trešajos Ziemassvētkos atgriežas Rīgā, kuru atkal atstāj 30. decembrī, lai dotos uz Jelgavu un iestātos Baltijas landesvēra latviešu vienībā. Viņu ieceļ par 1. latviešu atsevišķā bataljona jātnieku daļas virsnieku. 1919. gada 1. janvārī tiek nosūtīts uz Bausku, rekvizēt zirgus un labību. 5. janvārī atgriežoties Jelgavā uzzina, ka Rīga ir zaudēta un no Jelgavas būs jāevakuējas uz Liepāju. Lai arī pats sevi Pēteris uzskata par revolucionāri noskaņotu, viņam ir pretīga boļševiku asiņainā diktatūra, tāpēc viņš izvēlas palikt landesvēra rindās. Pēc dažādu uzdevumu izpildes, 25. janvārī viņš saņem norīkojumu doties uz Kalpaka vienību, kas izvietota pie Skrundas. Turpmākās nedēļas paiet sadursmēs ar Sarkanās armijas spēkiem Skrundas apkaimē. Rudbāržu pagastā viņš aģitē, lai latvieši stājas armijā, aizstāvot brīvo Latviju.
1919. gada 6. martā uz Skrundas—Saldus ceļa pie "Airītēm" ar saviem jātniekiem vajājis pretiniekus un apšaudījis tos no patšautenes. Kaujā, kas vēlāk izrādījās traģisks pārpratums, Krievs kopā ar pulkvedi Oskaru Kalpaku, kapteini Nikolaju Grundmani un leitnantu Šrinderu tika nāvējoši ievainots.
1919. gada 11. martā apglabāts Liepājas Ziemeļu kapos, bet Brīvības cīņām noslēdzoties, pārapbedīts Smiltenes pilsētas kapos. 1922. gadā Krievam pēc nāves piešķirts Lāčplēša Kara ordenis par varonību kaujā pie "Airītēm".
Nīcciems
Nīcciems ir ciems Ventspils novada Puzes pagastā. Izvietojies pagasta ziemeļdaļā Stendes upes krastos 6,5 km no pagasta centra Blāzmas, 38 kmno novada centra Ventspils un 164 km no Rīgas.
Nīcciemā atrodas paju sabiedrība «Nīcciems» un mednieku biedrība. Stendes labajā krastā netālu no Vilnīšiem līdz 1900. gadam atradusies vecā Annahites stikla fabrika.
Masakacu Mijamoto
Masakacu Mijamoto (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||44||1
Mērija Grīnberga
Mērija Grīnberga (1909—1975) bija latviešu arhivāre un muzejniece. Ievērojama ar to, ka izglābusi Rīgas pilsētas muzeju kolekciju Otrā pasaules kara beigās un nogādājusi to atpakaļ Rīgā.
Dzīvesgājums
Dzimusi 1909. gada 24. maijā Pēterburgā Jēzus luterāņu draudzes mācītāja un Krievijas latviešu luterāņu draudžu bīskapa Jāņa Grīnberga un viņa sievas Mērijas, dzimušas Grosvaldes, RLB priekšnieka Frīdriha Grosvalda meitas, ģimenē. Pēc Brīvības cīņu beigām kopā ar māti (tēvs mira 1923. gadā) un jaunāko brāli Emanuelu Grinbergu (1911—1982) pārcēlās uz dzīvi Latvijā. Viņas māte 1926. gadā Aspazijas bulvārī 20 atvēra veikalu — lietišķās mākslas salonu.
1928. gadā viņa absolvēja ģimnāziju Rīgā, palīdzēja mātei veikala darbos, piedalījās ekspozīcijas iekārtošanā starptautiskajās tautas mākslas izstādēs Helsinkos, Budapeštā, Parīzē un Leipcigā. 1936. gadā sāka strādāt Valsts vēsturiskajā muzejā par arhivāri.
Otrā pasaules kara laikā viņa kā kravas pavadone uzraudzīja kastēs sapakotās Rīgas pilsētas mākslas muzeja (tagad Latvijas Nacionālais mākslas muzejs), Valsts vēsturiskā muzeja (Latvijas Nacionālais vēstures muzejs) un tā filiāles Doma muzeja (tagad Rīgas vēstures un kuģniecības muzejs), kā arī vairāku arhīvu vērtības, kas 1944. gada 7. oktobrī ar kuģi Ludwigshafen tika izvestas no Latvijas uz Kēnigsbergu, pēc tam uz Opavu Sudetijā, kara beigās nokļūstot līdz Minhenei. Tur 1945. gada 24. oktobrī ASV armijas okupācijas iestādes tās nodeva Sarkanās armijas pārstāvim. Atpakaļceļā, kas veda caur Vīni, Budapeštu, Kijivu un Ļvivu, vagonus vairākkārt apzaga, taču 1946. gada 10. februārī Mērija Grīnberga vienpadsmit vagonos Rīgā pārveda vairāk nekā 400 kastu. Nozagta bija Doma muzeja numismātikas kolekcija.
Pēc atgriešanās Rīgā Mērija kopā ar māti dzīvoja ģimenei pirms kara piederējušā un komunālajā dzīvoklī pārvērstā deviņistabu dzīvokļa divās istabās. Mērija atsāka strādāt Valsts vēsturiskajā muzejā, viņu iecēla par Etnogrāfijas nodaļas vadītāja pagaidu vietas izpildītāju. Mērijai bija jāraksta neskaitāmi pārskati par braucienu, 1950. gada decembrī muzeja vadība atlaida Mēriju no darba. 1952. gadā viņa sāka strādāt Rīgas elektroarmatūras rūpnīcā par produkcijas kvalitātes kontrolieri, bet vēlāk apguva montētājas prasmes. Dzīvoja trūcīgi, tāpēc šad tad nācās pārdot muzejam kādu no ģimenes īpašumā esošām Jāzepa Grosvalda gleznām. Pēc Staļina nāves t.s. "Atkušņa" periodā 1958. gada vasarā Mērija dabūja bibliotekāres darbu Valsts latviešu un krievu mākslas muzejā, kur strādāja līdz savai nāves dienai.
Mirusi 1975. gada 26. februārī Rīgā.
Filma
Režisore Kristīne Želve (studija Vivat!) uzņēma filmu "Mērijas ceļojums" par Mēriju Grīnbergu un viņas misiju, kuras pirmizrāde norisinājās.
Valsts aizsargājamie kultūras pieminekļi Saldus novadā
Šajā lapā apkopoti valsts aizsargājamie kultūras pieminekļi Saldus novadā.
Drošais jaukšanas algoritms
Drošais jaukšanas algoritms ir kriptogrāfisku jaucējfunkciju saime, ko publicē ASV Nacionālais standartu un tehnoloģijas institūts (NIST) kā Federālos informācijas apstrādes standartus (FIPS). Tās sastāvā ietilpst:
Kristiāns II
Kristiāns II (da, sv, Zviedrijā dēvēts arī par Kristiānu Tirānu (Kristian Tyrann); dzimis, miris ) bija Dānijas un Norvēģijas karalis no 1513. gada līdz 1523. gadam un Zviedrijas karalis no 1520. līdz 1521. gadam.
Kristiāna II valdīšana iezīmējās ar Kalmāras ūnijas sabrukumu, pēc tam, kad Kristiāns II 1520. gada novembrī sarīkoja t.s. Stokholmas asinspirti (Stockholms blodbad), masveidā nogalinot Zviedrijas augstmaņus. Sacelšanās rezultātā par Zviedrijas karali kļuva Gustavs I. 1523. gadā Kristiāns tika gāzts no troņa arī Dānijā. Viņš patvērās Nīderlandē, kurā valdīja Kristiāna sievas brālis Kārlis V. 1531. gadā Kristiāns neveiksmīgi centās atgūt troni, tika sagūstīts un atlikušo mūža daļu pavadīja ieslodzījumā.
Džolīna Cai
Džolīna Cai (en, ), īstajā vārdā Jiliņa Čai (zh,, dzimusi ), ir Ķīnas Republikas (Taivānas) dziedātāja, dziesmu autore, dejotāja un aktrise. Viņa ir ļoti populāra Āzijā, it īpaši ķīniešu vidū. Viņa ir iesaukta par "Āzijas Madonnu", "Āzijas dejojošo karalieni" un par "C-popa karalieni".
Juris Eisaks
Juris Eisaks (dzimis Tukumā) ir bijušais latviešu kamaniņu braucējs, startējis gan vieninieku, gan divnieku ieskaitē.
Trenējies pie sava novadnieka Andra Miezīša, starp kura audzēknēm ir arī olimpiskā medaļniece Ingrīda Amantova. Piedalījies Sarajevā, kur divnieku sacensībās kopā ar Eināru Veikšu ieņēma 7. vietu. Pasaules kausa ieskaitē labākais sasniegums ir 1982. gadā kopā ar E. Veikšu izcīnītā 3. vieta.
Makona
Makona (fr, ) ir pilsēta un komūna Francijas austrumos, Burgundija-Franškontē reģionā, Sonas un Luāras departamenta administratīvais centrs. 2020. gadā pilsētā dzīvoja 34,4 tūkstoši iedzīvotāju. Makona atrodas Sonas upes labajā krastā. Gar pilsētu iet valsts nozīmes autoceļš A6, kas savieno Parīzi ar Lionu.
No 536. līdz 1790. gadam Makona bija bīskapijas centrs. Svētā Vinsenta katedrāle tika nopostīta 1799. gadā.
Gaujaslīči
Gaujaslīči var būt:
Ņefedova
Ņefedova var būt:
Abridged Pause Recordings
Abridged Pause Recordings ir neatkarīga ierakstu izdevniecība, kuru 2008. gada februārī nodibināja Kanādas un ASV mūziķis Alexandre Julien. Tās galvenā mītne atrodas Monreālā, Kvebekā, Kanādā. Sākotnēji tā tika dibināta kā melnā metāla, post-metal, postroka un ambientās mūzikas ierakstu kompānija.
Sārdes pagasts
Sārdes pagasts (et) ir viena no 7 Igaunijas Pērnavas apriņķa pašvaldībām tā dienvidaustrumos. Izveidots 2017. gada teritoriālās reformas gaitā, apvienojot Sārdes un Surju pagastus. Pašvaldībā ietilpst 1 pilsēta (Kilingi-Nemme), 1 lielciems (Tihemetsa) un 35 ciemi. Robežojas ar Pērnavas pilsētas pašvaldību ziemeļos, Viljandi apriņķa Pehja-Sakalas pagastu ziemeļrietumos, Viljandi apriņķa Mulgi pagastu austrumos, Latviju dienvidos un Hēdemēstes pagastu rietumos.
Gauja (Inčukalna pagasts)
Apdzīvotā vieta izveidojās pēckara gados un attīstījās kā zvērsaimniecības «Gauja» ciemats. Gaujā atrodas pasts, dienas centrs «Gauja», bērnudārza filiāle «Lapsiņas» un sociālās aprūpes māja «Gauja».
Iedzīvotāju skaita izmaiņas
Esošajās robežās, pēc CSP un OSP datiem.
Teruki Mijamoto
Teruki Mijamoto (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||58||19
Bogdāni (nozīmju atdalīšana)
Bogdāni var būt:
Kopera
Kopera (sl, ) ir pilsēta Slovēnijas dienvidrietumos, Slovēnijas piejūras reģionā. Kopera ir šī statistiskā reģiona administratīvais centrs, kā arī vienīgā Slovēnijas ostas pilsēta. Atrodas Adrijas jūras krastā. 2019. gadā Koperā dzīvoja 25,6 tūkstoši cilvēku.
Tutinova (Susāju pagasts)
Tutinova (arī Tutinava, Tutynova, Tutunava) ir ciems Viļakas novada Susāju pagastā. Izvietojies pagasta austrumu daļā 3,3 km no pagasta un novada centra Viļakas un 249,7 km no Rīgas.
Beztabakas nikotīna spilventiņi
Beztabakas nikotīna spilventiņi ir patēriņa produkts iekšķīgai lietošanai, kas satur nikotīnu, bet nesatur tabaku.
Beztabakas nikotīna spilventiņa lietošana neparedz sadegšanas procesu. Lietojot šo produktu, netiek ieelpoti dūmi vai tvaiks. Lietotājs ievieto spilventiņu starp augšlūpu un smaganu. Beztabakas nikotīna spilventiņi tiek ražoti no dabīga nikotīna, kas iegūts no augiem, un pārtikas sastāvdaļām. Tiem var būt dažādas garšas un lielums. Lietošanas laikā saturs paliek spilventiņā. To nav jākošļā vai jāspļauj. Pēc lietošanas, beztabakas nikotīna spilventiņu utilizē kā sadzīves atkritumu.
Maldīgi ir salīdzināt beztabakas nikotīna spilventiņus ar snus un košļājamo tabaku, jo spilventiņu sastāvā nav tabakas vai citu ar to saistīto kancerogēno ķīmisko vielu. Līdzīgs ir abu produktu lietošanas veids, taču salīdzinājumā ar snus un košļājamo tabaku, nikotīna spilventiņiem nav nepatīkamas smaržas vai garšas, to dēļ nedzeltē zobi un netiek bojātas smaganas.
Beztabakas nikotīna spilventiņi ir radīti ar mērķi mazināt kaitējumu veselībai, respektīvi, tie ir organismam mazāk kaitīga alternatīva kā cigaretes.
Salīdzinot ar cigaretēm, beztabakas nikotīna spilventiņu sastāvā ir tikai pārtikas pildvielas un nikotīns. Otrkārt, atšķirīgs ir nikotīna uzņemšanas veids – smēķējot cigareti nikotīna deva tiek uzņemta straujāk un koncentrētāk. Visi lielie pasaules tabakas ražotāji piedāvā beztabakas nikotīna spilventiņus, piemēram, British American Tobacco – ACE, LYFT un VELO, Swedish Match - ZYN, Kretek International - DRYFT, Japan Tobacco International - NORDIC SPIRIT. Beztabakas nikotīna spilventiņu popularitātei pieaugot, šī produkta ražošanai pievērsušās arī daudzas citas kompānijas, piemēram GN Tobacco, kas ražo WHITE FOX, Skruf Snus – SKRUF, AG Snus – SHIRO.
Sastāvs
Beztabakas nikotīna spilventiņos pārsvarā ir pārtikas pildvielas, ūdens, sāls, aromatizētāji un nikotīns. Nikotīna saturs spilventiņos katra zīmola ražotājam var atšķirties, taču vidēji nikotīna līmenis vienā spilventiņā svārstās no 3 mg līdz 30 mg, visbiežāk – no 10 mg līdz 16 mg vienā spilventiņā.
Jāatzīmē, kaut arī produkts satur nikotīnu, kas ir atkarību veicinoša viela, beztabakas nikotīna spilventiņi nesatur citas ķīmiskas vielas, saistītas ar tabaku.
Pielietojums
Neskatoties uz to, ka beztabakas nikotīna spilventiņi ir pieejami ar plašu garšu diapozonu, tie parasti netiek vērtēti kā patīkami kairinošās iedarbības dēļ mutē un rīkles augšdaļā.
Beztabakas nikotīna spilventiņu lietotāji pārsvarā ir tabakas (degošās un nedegošās) un nikotīna izstrādājumu lietotāji. Tie ir patērētāji, kuri meklē alternatīvu tabakas vai cigarešu lietošanai, pārsvarā ar vēlmi mazināt vai atmest smēķēšanu, vai uzņemt tikai nikotīnu. Norvēģijas Sabiedrības veselības institūta veiktā pētījumā tika secināts, ka viens no iemesliem, kādēļ orāli lietojami tabakas izstrādājumi tik sekmīgi palīdz atmest smēķēšanu, ir tas, ka tie nodrošina līdzsvarotāku nikotīna uzņemšanu.
Ir fundamentāla atšķirība starp to, kā tiek uzņemts nikotīns, smēķējot cigareti vai lietojot beztabakas nikotīna spilventiņu. Atšķirīgs ir nikotīna koncentrācijas uzņemšanas veids – tikai 50% no beztabakas nikotīna spilventiņa sastāvā esošā nikotīna tiek absorbēti, pretēji smēķēšanas procesam, kura rezultātā tiek uzņemti aptuveni 80% - 95% nikotīna no cigaretes. Cigaretes dūmi ar pirmo ieelpu, it īpaši ja tā ir pirmā cigarete dienā, ļoti strauji paaugstina arteriālās asinsrites cirkulāciju. Šīs izmaiņas organismā lietotājam rada pozitīvas sajūtas un var ievērojami veicināt atkarību no cigarešu lietošanas.
Atšķirīga ir arī nikotīna uzsūkšanās - smēķējot cigareti, nikotīns organismā absorbējās daudz ātrāk kā tad, ja tas organismā nonāk no beztabakas nikotīna spilventiņa. Kā arī no cigaretes tiek uzņemta lielāka tūlītēja nikotīna deva. Nikotīna uzņemšana nav saistīta ar eiforijas un tādu sajūtu rašanos, kas salīdzināmas ar tādām narkotikām kā kokaīns un amfetamīns un tīrā veidā nikotīns ir vājš atkarības pastiprinātājs.
Klasifikācija
Uz beztabakas nikotīna spilventiņiem, kas nesatur tabaku, nav attiecināmi ES tiesību akti, izņemot Direktīvu 2001/95/EK par patēriņa preču vispārēju drošību.
Konkrētāk, uz šo produktu kategoriju neattiecas:
Tomēr vairākas ES valstis jau regulē vai pašlaik ir regulu izstrādes procesā, lai noteiktu šī produkta darbību, vienlaikus aizsargājot sabiedrības veselību. Vēl viens iemels regulu ieviešanai ir nekontrolējama bezdūmu tabakas izstrādājumu nelegālā tirdzniecība, kas radās 1992. gadā, kad tika aizliegts pārdot snus. Aizlieguma rezultātā produkta pārdošana no oficiālās mazumtirdzniecības pārgāja uz nelegālo tirdzniecību, tādējādi zaudējot simtiem miljonu lielu ienākumu no nodokļiem, un dodot iespēju produktu pārdot nepilngadīgajiem.
Eiropas valstu pieredze
Austrija ir izmantojusi ES ķīmisko vielu un ķīmisko maisījumu klasifikācijas, marķēšanas un iesaiņojuma Regulu, nosakot, lai nikotīnu saturošie produkti tiktu marķēti ar visaptverošu brīdinājuma tekstu un brīdinājuma simboliem. Produkts ir iekļauts tabakas izstrādājumu monopola katalogā un, galvenokārt, tiek pārdots Austrijas licencētā mazumtirdzniecības uzņēmumā Tabaktrafik.
Dānijā 2019. gada beigās izstrādātajā rīcības plānā par tabakas nozari, beztabakas nikotīna spilventiņi tika iekļauti sarakstā un tiek regulēti tāpat kā citi tabakas izstrādājumi un tabakas aizstājēji. Turklāt šis rīcības plāns nosaka, ka produkts ir jāatbrīvo no aromatizētāja un vienkārša iesaiņojuma aizlieguma. Divus gadus pēc šī likuma stāšanās spēkā rīcības plāna sekas tiks izvērtētas, lai pārliecinātos, vai nepieciešami turpmāki pasākumi.
Čehijas parlaments apsver Čehijas Pārtikas un tabakas izstrādājumu likuma grozījumus, ar mērķi klasificēt beztabakas nikotīna spilventiņus kā beztabakas izstrādājumus, kas satur nikotīnu iekšķīgai lietošanai. Ierosinātais grozījums satur vairākus pasākumus, kas ir līdzīgi tam, kā pašlaik Čehijā tiek regulētas elektroniskās cigaretes, un to mērķis ir ieviest ražojumu noteikumus.
2020. gada martā Ungārijas nodokļu un muitas pārvalde šai produktu kategorijai noteica akcīzes nodokli EUR 54 (USD 62) par kilogramu.
Norvēģijas aptiekās nikotīna maisiņus pārdod arī kā nikotīna aizstājterapijas piegādes mehānismu, ko Norvēģijas Zāļu aģentūra apstiprinājusi smēķēšanas atmešanai un pārdod ar zīmolu Zonnic.
Igaunijā beztabakas nikotīna spilventiņu nozare tiek regulēta ar diviem tiesību aktiem: ar Tabakas likumu un Alkohola, tabakas, degvielas un elektrības akcīzes nodokļa likumu. Produkta kategorija ir definēta kā “ar tabakas izstrādājumiem saistīti izstrādājumi” un noteiktā akcīzes nodokļa likme ir EUR 89,63 par kilogramu izstrādājuma neto svara.
Tesālija
Tesālija (el, Thessalíā) ir Grieķijas kultūrvēsturisks reģions. Reģions Grieķijas sastāvā tika iekļauts 1881. gadā, pirms tam vairāk nekā četrus gadsimtus tā bija Osmaņu impērijas sastāvā. Mūsdienās Tesālijas teritorijā ir izveidota Grieķijas pirmā līmeņa administratīvā iedalījuma vienība — Tesālijas perifērija.
Dandzītes
Dandzītes ir ciems Ventspils novada Puzes pagastā. Izvietojies pagasta vidienē 2,1 km no pagasta centra Blāzmas, 34 kmno novada centra Ventspils un 159 km no Rīgas.
Skarjota iebrukums Rīgas arhibīskapijā
Skarjota iebrukums Rīgas arhibīskapijā notika Livonijas ordeņa mestra Vilekīna valdīšanas sākumā (1282-1285), kad pēc Lietuvas dižkunigaiša Traidena nāves lietuviešu kunigaitis Skarjots nolēma doties sirojumā pāri Daugavai uz Rīgas arhibīskapijas teritoriju. Kad lietuvieši uzzināja, ka Aizkraukles komturs kopā ar Kokneses pilskungu pulcē karaspēku, viņi ar kara laupījumu nolēma atkāpties pāri aizsalušajai Daugavai uz Sēliju, kur kādā mežainā vietā izveidoja nocietinātu apmetni.
Livonijas karaspēks uzbruka apmetnei un kaujā nogalināja 60 lietuviešu karavīrus, ieskaitot viņu vadoni Skarjotu.
Atskaņu hronikas vēstījums
Ordeņa mestra Vilekīna laikā lietuviešu karaspēks Skarjota (hronikā - Schoriât) vadībā devās sirojumā uz Rīgas arhibīskapa vasaļu zemēm. Aizkraukles komturs kopā ar Kokneses pilskungu lika pulcēt zemes ļaužu (letgaļu) karaspēku. Lietuvieši ar lielu kara laupījumu pārbrauca pāri aizsalušajai Daugavai, bet Aizkraukles un Kokneses pilīs sapulcējās krustnešu karapulki, kas devās tos vajāt. Lietuvieši kādā mežā nocirta kokus un aiz aizžogiem ierīkoja apmetni. Krustneši nokāpa no zirgiem un uzbruka nocietinājumiem, nogalinādami 60 lietuviešus, ieskaitot viņu vadoni Skarjotu. Pamezdami kara laupījumu, viņi bēga uz Lietuvu. Kaujā krita divi ordeņa brāļi un nezināms skaits letgaļu karavīru.
Tori pagasts
Tori pagasts (et) ir viena no 7 Igaunijas Pērnavas apriņķa pašvaldībām tā centrālajā daļā. Izveidots 2017. gada teritoriālās reformas gaitā, apvienojot Ares, Saugas un Tori pagastus, kā arī Sindi pilsētu. Pašvaldībā ietilpst 1 pilsēta (Sindi), 3 lielciemi (Are, Sauga un Tori) un 41 ciems. Robežojas ar Pehja-Pernumā pagastu ziemeļos, Viljandi apriņķa Pehja-Sakalas pagastu rietumos un Pērnavas pilsētas pašvaldību dienvidos.
Nelsons Rokfellers
Nelsons Aldrihs Rokfellers (en; dzimis, miris ) bija amerikāņu uzņēmējs, filantrops, valsts ierēdnis un politiķis, pārstāvējis Republikānisko partiju. Bagātās Rokfelleru ģimenes pārstāvis.
Ieņēmis dažādus amatus ASV prezidentu Franklina Rūzvelta, Harija Trumena un Dvaita Eizenhauera administrācijās. 1959. gadā kļuva par Ņujorkas štata gubernatoru, šajā amatā darbojies līdz 1973. gadam.
Kandidējis uz ASV prezidenta amatu 1960., 1964. un 1968. gada prezidenta vēlēšanās, taču zaudēja savas partijas priekšvēlēšanās. Laikā no 1974. gada decembra līdz 1977. gada janvārim pildīja ASV viceprezidenta amata pienākumus Džeralda Forda prezidentūras laikā.
Urawa Red Diamonds
Urawa Red Diamonds, saukts arī vienkārši Urawa Reds, ir profesionāls Japānas futbola klubs, kas spēlē Japānas augstākajā līgā — J1 League. Kluba spēles bijušas apmeklētākās no visiem J-League klubiem četrpadsmit no divdesmit pirmajām līgas sezonām. 2016. gadā kluba spēles apmeklēja vidēji gandrīz 37 000 skatītāju. Pēc tam, kad klubs 2001. gadā sāka spēles aizvadīt jaunajā Saitamas stadionā, apmeklējums strauji pieauga un 2008. gadā tika sasniegts vidējais apmeklējums vairāk kā 47 000 skatītāji.
Kluba nosaukums Red Diamonds saistīts ar kluba pirmsprofesionālo ēru, kad tas bija Mitsubishi uzņēmuma sporta klubs. Mitsubishi logo iekļauti trīs sarkani dimanti, viens no kuriem ir saglabāts esošajā kluba logo. Klubs bāzēts Saitamā, Saitamas prefektūrā, bet nosaukums nācis no bijušās Uravas pilsētas, kas tagad ir daļa no Saitamas.
Biatlons 2018. gada ziemas olimpiskajās spēlēs
Biatlons 2018. gada ziemas olimpiskajās spēlēs norisinājās Alphensijas distanču slēpošanas un biatlona centrā. Sacensības noritēja no 2018. gada 9. līdz 25. februārim un tajās tika sadalīti 11 medaļu komplekti. No Latvijas olimpisko spēļu biatlona sacīkstēs startēja Andrejs Rastorgujevs, Oskars Muižnieks un Baiba Bendika.
Autoceļš R132 (Krievija)
Autoceļš R132 "Zelta loks" (Р-132 «Золотое кольцо») ir Krievijas Federācijas federālais autoceļš, kas apliecot Maskavas apgabalu, ved cauri t.s "Krievijas Zelta loka" pilsētām Jaroslavļai - Kostromai  - Ivanovai  - Vladimirai  - Gushrustaļnijai  - Rjazaņai  - Mihailovai  - Tulai  - Kalugai - Vjazmai  - Rževai  - Tverai  - Ugļičai, atgriežoties Jaroslavļā. Tā garums ir 1514,9 kilometri.
Vēsture
Izveidots 2020. gadā no vairākām reģionālajām automaģistrālēm.
Raibā samtbeka
Augšanas apstākļi
Mikorizas sēne. Aug no jūlija līdz novembrim dažādos, bet vairāk lapu koku mežos un laucēs. Izvēlas skābas, ar humusu bagātas ūdenscaurlaidīgas augsnes. Stipri bojā pelējuma sēnes. Sēne sastopama vairākos kontinentos, taču Ziemeļamerikas speciālisti nav pārliecināti, ka viņu kontinentā tā ir tā pati un viena suga.
Barības vērtība
Ēdama bez iepriekšējas novārīšanas. Stobriņu slāni ieteicams noņemt.
Rjūiči Sugijama
Rjūiči Sugijama (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||56||15
Valsts aizsargājamie kultūras pieminekļi Skrīveru novadā
Šajā lapā apkopoti valsts aizsargājamie kultūras pieminekļi Skrīveru novadā.
Līga Kozlovska
Līga Kozlovska (dzimusi Balvos) ir latviešu ārste un politiķe. 12. Saeimas un 14. Saeimas deputāte, pārstāvot Latvijas Zemnieku savienību un Zaļo un Zemnieku savienību.
Dzīvesgājums
Dzimusi 1957. gadā Balvos. 1982. gadā absolvēja studijas Rīgas Medicīnas institūtā, 1993. gadā Latvijas Medicīnas akadēmijā ieguva ģimenes ārsta kvalifikāciju. Strādāja par ģimenes ārsti Balvos, līdztekus bija Rīgas Stradiņa universitātes lektore un Rezidentūras studiju fakultātes Studiju programmas vadītāja ģimenes medicīnas specialitātē, Eiropas Lauku un atsevišķi praktizējošo ārstu asociācijas izpildkomitejas locekle.
Politiskā darbība
2009. gada pašvaldību vēlēšanās L. Kozlovsku ievēlēja Balvu novada domē no Tautas partijas, bet 2013. gada pašvaldību vēlēšanās viņa nesekmīgi kandidēja uz vietu Balvu novada domē no Latvijas Zemnieku savienības saraksta.
2014. gadā L. Kozlovska nesekmīgi kandidēja 12. Saeimas vēlēšanās no Zaļo un Zemnieku savienības, tomēr 2017. gadā kļuva par 12. Saeimas deputāti Riharda Eigima vietā, kurš tika ievēlēts Daugavpils domē. 2018. gadā nesekmīgi kandidēja 13. Saeimas vēlēšanās no Zaļo un Zemnieku savienības, tāpat ievēlēšanai pietiekošu atbalstu neguva 2021. gada pašvaldību vēlēšanās, kandidējot uz vietu Balvu novada domē no Latvijas Zemnieku savienības saraksta
2022. gadā L. Kozlovsku ievēlēja par 14. Saeimas deputāti no Zaļo un Zemnieku savienības.
Krotone
Krotone (it, ) ir pilsēta Itālijas dienvidrietumos, Kalabrijas reģionā, Krotones provinces administratīvais centrs. 2018. gadā Krotonē dzīvoja 63,9 tūkstoši cilvēku. Pilsēta atrodas Taranto līča krastā. Viduslaikos pilsēta bija zināma kā Kotrone (Cotrone), bet 1928. gadā tās nosaukums tika mainīts uz pašreizējo.
Kehtnas pagasts
Kehtnas pagasts (et) ir viena no 4 Igaunijas Raplas apriņķa pašvaldībām tā dienvidrietumos. Izveidots 2017. gada teritoriālās reformas gaitā, apvienojot Jervakndi un Kehtnas pagastus. Pašvaldībā ietilpst 1 pilsētciemats (Jervakandi), 5 lielciemi (Eidapere, Lelle, Keava, Kehtna un Kerepere) un 45 ciemi. Robežojas ar Raplas pagastu ziemeļos, Jervas apriņķa Tiri pagastu rietumos, Pērnavas apriņķa Pehja-Pernumā pagastu dienvidos un Merjamā pagastu rietumos.
Merike Ritova
Merike Ritova (et, dzimusi ) ir igauņu šahiste, šaha žurnāliste un trenere, starptautiskā korespondencšaha lielmeistare.
Biogrāfija
1954.gadā beigusi vidusskolu un 1959. gadā — Tartu Universitātes Žurnālistikas fakultāti. No 1959. līdz 1978. gadam strādājusi Igaunijas radio par literāro redaktori, no 1978. līdz 1980. gadam — par redaktori izdevniecībā Eesti Raamat, bet no 1980. līdz 1991. gadam — par treneri bērnu jaunatnes sporta skolā. No 1992. gada Igaunijas korespondencšaha federācijas valdes locekle.
Sekmīgi piedalījusies korespondencšaha sacensībās. Ieguvusi bronzas medaļu 2. Pasaules sieviešu korespondencšaha čempionātā (1972—1977) un sudraba medaļu 3. Pasaules sieviešu korespondencšaha čempionātā (1978—1984). PSRS izlases sastāvā ieguvusi zelta medaļu ICCF 3. sieviešu korespondencšaha olimpiādē (1886—1992).
Ancīši (Krustpils pagasts)
Ancīši ir skrajciems Krustpils pagasta ziemeļrietumos, starp Rīgas—Daugavpils šoseju un Lukstupes labo krastu.
1 km attālumā uz ziemeļiem no ciema atrodas Aiviekstes tilts.
Ciema rašanās
2009. gadā Ancīšos dzīvojuši 8 iedzīvotāji un bija mājas: Ancīši, Kalnancīši, Kalndedzes, Vecancīši. Teritoriāli ciemam būtu pieskaitāmas arī trīs bijušā Smiķu ciema mājas: Dambji, Dārznieki un Smiķi.
Genādijs Manakovs
Genādijs Manakovs (Геннадий Михайлович Манаков; dzimis, miris ) bija PSRS kosmonauts, lidotājs, pulkvedis.
Dzīvesgājums
1967. gadā Genādijs Manakovs iestājās Kuibiševas aviācijas institūtā. 1969. gadā Manakovs sāka dienestu PSRS Bruņotajos spēkos un iestājās Armaviras augstākajā kara aviācijas pretgaisa aizsardzības lidotāju skolā, ko pabeidza 1973. gadā. No 1973. gada līdz 1979. gadam viņš dienēja pretgaisa aizsardzības daļās par lidotāju; pēdējos gadus viņš bija aviācijas eskadriļas komandiera vietnieks politiskajā darbā. 1979. gada decembrī Manakovs tika nosūtīts uz izmēģinātājpilotu sagatavošanas centru. 1985. gadā viņš vakara nodaļā beidza lidmašīnu būves fakultāti Maskavas aviācijas institūta Ahtubinskas filiālē.
1985. gada vasarā Genādijs Manakovs Gaisa Karaspēka institūtā GKNII programmā Buran. Pēc medicīnas pārbaudēm 2. septembrī tika ieskaitīts kosmonautu kandidātu grupā. No 1985. gada novembra līdz 1987. gada maijam viņš Kosmonautu sagatavošanas centrā izgāja kosmonautu vispārējās sagatavošanas kursus. 1987. gada maijā viņam tika piešķirta kvalifikācija "kosmonauts izmēģinātājs". Tā kā Buran programma aizkavējās, 1988. gada 8. janvārī Manakovs tika ieskaitīts Kosmonautu sagatavošanas centra kosmonautu nodaļas 2. grupā. Viņš sāka gatavoties lidojumam uz orbitālo staciju Mir. No 1989. gada februāra līdz septembrim Manakovs gatavojās kā rezerves apkalpes komandieris lidojumam uz Mir. No 1989. gada septembra līdz 1990. gada janvārim viņš tika sagatavots kā Mir 6. pastāvīgās ekspedīcijas dublējošās apkalpes komandieris 1990. gadā no aprīļa līdz jūlijam Manakovs gatavojās kā 7. pastāvīgās ekspedīcijas pamatapkalpes komandieri.
Kosmiskie lidojumi
Genādijs Manakovs pirmo lidojumu kosmosā veica 1990. gadā no 1. augusta līdz 10. decembrim kā kosmosa kuģa Sojuz TM-10 un Mir 7. pastāvīgās ekspedīcijas komandieris. Kopā ar viņu uz staciju devās Genādijs Strekalovs, atgriezās uz zemes kopā ar Strekalovu un Japānas kosmonautu Tojohiro Akijamu. 1992. gadā Manakovs sāka gatavoties kā Mir 12. pastāvīgās ekspedīcijas rezerves (trešās) apkalpes komandieris. Martā pēc dublieru apkalpes izformēšanas Manakova apkalpe kļuva par dublējošo apkalpi. 1992. gada 16. septembrī Manakovs sāka gatavoties kā Mir 13. pastāvīgās ekspedīcijas pamatapkalpes komandieris. Otro reizi kosmosā Genādijs Manakovs devās 1993. gada 24. janvārī kā kosmosa kuģa Sojuz TM-16 un Mir 3. pastāvīgās ekspedīcijas komandieris. Kopā ar viņu uz staciju devās Aleksandrs Poļeščuks, atgriezās uz zemes kopā ar Poļeščuku un Francijas kosmonautu Žanu Pjeru Eņerē.
1995. gada 14. februārī Manakovs sāka gatavoties kā Mir 20. pastāvīgās ekspedīcijas dublējošās apkalpes komandieris. 1995. gada oktobrī viņš sāka gatavoties kā Mir 22. pastāvīgās ekspedīcijas pamatapkalpes komandieris. 1996. gada 9. augustā pirmslidojuma medicīnas pārbaudē Manakovam tika atklāts mikroinfarkts. Viņa vietā Sojuz TM-24 apkalpē tika iecelts dublieru komandieris Valērijs Korzuns. 1996. gada 20. decembrī Manakovs tika izslēgts no kosmonautu vienības veselības dēļ. Pēc tam viņš strādāja Kosmonautu sagatavošanas centrā par nodaļas priekšnieku, vēlāk par 2. pārvaldes priekšnieku. 2000. gada 4. jūlijā Genādijs Manakovs atvaļinājās no militārā dienesta un atstāja Kosmonautu sagatavošanas centru.
Genādijs Manakovs miris. Apglabāts Federālajā kara memoriālajā kapsētā Mitiščos, Maskavas apgabalā.
Kosmisko lidojumu kopsavilkums:
2014.—2015. gada KHL sezona
2014.—2015. gada KHL sezona bija septītā Kontinentālās hokeja līgas sezona. KHL sezona sākās 2014. gada 3. septembrī un noslēdzās 2015. gada aprīlī. Līgas čempiones titulu pirmo reizi izcīnīja Sanktpēterburgas SKA.
Līgas dalībnieču pulkam pievienojās trīs jaunas komandas — Helsinku "Jokerit", HK "Soči" un Toljati "Lada", kas KHL spēlēja jau tās pirmajās divās sezonās. Savukārt šajā sezonā KHL nespēlē Prāgas "Lev", Doneckas "Donbass" un Maskavas "Spartak".
Formāts
Šajā sezonā mainīts ticis regulārās sezonas formāts — ierasto 54 spēļu vietā katra komanda aizvada kopumā 60 spēles. Dīvīzijā komandas savā starpā tiekas četras reizes, divas reizes katra komanda spēlē ar konferences otras divīzijas vienībām, savukārt ar otras konferences komandām sezonas gaitā aizvada tikai vienu spēli.
Komandas
Kopumā 2014.—2015. gada KHL sezonā piedalās 28 komantas no tām:
Visas šīs komandas sadalītas 2 konferencēs: Rietumu konference un Austruku konforances. Katra no konferencēm sadalīte vēl 2 divīzijās. Austrumu — Bobrova divīzija un Tarasova divīzija; Rietumu — Harlamova divīzija un Černišova divīzija
Attiecīgi šajā sezonā komandas bija sadalītas šādi:
Norises vietas
Spēles notiek kādas no komandas mājas hallēm. Katrai komandai ir sava hokeja sporta halle, kurā lielākoties notiek šīs komandas spēles, ar atsevišķiem izņēmumiem.
Regulārā sezona
<!--
Divīziju rezultāti
Rietumu konference
Austrumu konference
-->
Labākie vārtsargi*
VSIV - vidēji spēlē ielaistie vārdi * Starp tiem vārtsargiem, kas devušies laukumā vismaz 10 spēlēs.
Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.
1251. gads
1251. gads bija gads, kas pēc Jūlija kalendāra sākās svētdienā.
Ķilupe
Ķīlupe (arī Kilupīte, Ķilupe Ciemupe) ir Daugavas labā krasta pieteka. Upe sākas mežainā apvidū pie autoceļa P8. Pēc tam tā tek ziemeļrietumu virzienā un ietek Daugavā pie Ogresgala pagasta Ciemupes. Ķīlupe šķērso autoceļu A6 (Rīga—Daugavpils—Krāslava—Baltkrievijas robeža (Patarnieki)) un autoceļu P8 (Inciems—Sigulda—Ķegums).
GATV 5004
GATV 5004 bija ASV NASA Gemini programmas Agena Target Vehicle sērijas saslēgšanās mērķis. Zaudēts nesējraķetes avārijā.
GATV 5004 izveidots uz Agena-D bāzes, tam pievienojot saslēgšanās mezglu un citas sistēmas.
GATV 5004 tika palaists 15:12 UTC ar nesējraķeti Atlas SLV-3 no Kanaveralas zemesraga Gaisa spēku stacijas starta laukuma LC-14. 10 sekundes pirms Atlas 2. paātrinātāja dzinēja izslēgšanās (120,6 sekundes pēc starta) tas šarnīrsavienojumā pagriezās nepareizā stāvoklī. Otrs paātrinātāja dzinējs un palīgdzinējs turpināja darboties, veidojot asimetrisku vilci. Rezultātā raķete sagriezās uz leju un pēc paātrinātāja atdalīšanās raķete lidoja 216 leņķī (plānoto 67 grādu vietā) virzienā atpakaļ uz Kanaveralas zemesragu. 300. sekundē izslēdzās trajektorijas korekcijas dzinēji. Agena atdalījās plānotajā laikā un 7,5 minūtes pēc starta abas raķešpakāpes iekrita okeānā aptuveni 198 km uz ziemeļaustrumiem no palaišanas vietas.
Dzinēja pagriešanas kontroles zaudēšanas precīzs iemesls nav zināms. Telemetrijas dati rādīja, ka servopastiprinātāja izejošā komandu signāla ķēdē noticis īssavienojums ar zemējumu. Īssavienojums varēja izraisīt kriogēnu izplūdi dzinējsistēmā.
Aptuveni 100 minūtes pēc GATV 5004 palaišanas bija jāstartē kosmosa kuģim Gemini 9. Tad Gemini tuvotos pie Agena un saslēgtos ar to vairākas reizes. Pēc GATV 5004 zaudēšanas tika atcelts Gemini 9 starts. Tika izmainīti kosmosa kuģa uzdevumi, lai par pasīvo mērķi izmantotu Augmented Target Docking Adapter. Misija tika pārdēvēta par Gemini 9A un realizēta jūnijā.
Hiroši Katajama
Hiroši Katajama (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||38||0
Ārijas Elksnes iela
Ārijas Elksnes iela ir viena no ielām Jēkabpils pilsētā, kas atrodas Daugavas labajā krastā, vēsturiskajā Krustpilī, pilsētas ziemeļrietumu malā. Ārijas Elksnes iela sākas no vietas, kur Rīgas iela pāriet Rīgas—Daugavpils autoceļā (A6) un beidzas pie Kapeles kapiem, kur turpinās kā Jēkabpils—Antužu ceļš.
Ielas nosaukums radies 1992. gada 14. augustā, kad ielu, kas bija nosaukta dzejnieka Valdemāra Damberga vārdā pārdēvēja dzejnieces jēkabpilietes Ārijas Elksnes vārdā. Tā sākas Rīgas ielas un Rīgas—Daugavpils autoceļa savienojuma vietā, pāriet pāri dzelzceļam Rīga—Krustpils gar bijušo uzņēmumu "Zagodzerno" un turpinās līdz Kapeles kapiem, vietām iekļūstot Krustpils pagasta teritorijā. Pie Kapeles kapiem iela pāriet Krustpils pagastā kā Jēkabpils—Antužu ceļš. Posmā no šosejas līdz dzelzceļa pārbrauktuvei iela ir daļa no Krustpils pagasta un Jēkabpils pilsētas dienvidu robežas.
Ielu un ceļu savienojumi
Ārijas Elksnes iela ir savienota ar šādām ielām : Rīgas iela un Zvaigžņu iela, tāpat savienota ar ceļiem: Rīga—Daugavpils un Jēkabpils—Antuži.
Uzņēmumi
Ielā atrodas sekojoši uzņēmumi: Valsts akciju sabiedrības "Ceļu satiksmes drošības direkcija" Jēkabpils nodaļa, SIA: "NODUS" muitas noliktava, "Agrorezerve", "Auto Līga", "Jā Auto", "Ka un MO", "Laukserviss E", "RR Motors", "Minerāls" un J.Suhomlinova individuāls uzņēmums.
Kultūrvēsturiski objekti
Līdzās ielai atrodas dzejnieces Ārijas Elksnes bijušās vecāku mājas Ainavas.
Jamaikas sieviešu futbola izlase
Jamaikas sieviešu futbola izlase ir nacionālā sieviešu futbola komanda, kas pārstāv Jamaiku starptautiskās futbola sacensībās. Izlasi pārvalda Jamaikas Futbola federācija.
FIFA Pasaules kausa sievietēm finālturnīrā debitēja 2019. gadā, zaudējot visās trīs grupu turnīra spēlēs. 2023. gada Pasaules kausā iekļuva astotdaļfinālā, kas ir komandas labākais sasniegums. CONCACAF čempionātā labākais sasniegums ir 3. vieta 2018. un 2022. gadā.
Bonifacovas muiža
Bonifacovas muižas kungu māja atrodas 1,5 km no Bēržu katoļu baznīcas un ir būvēta pirms 1870. gada. Uzskata, ka tās projekta autors ir Pauls Makss Berči. Muižā sava mūža pēdējos gadus nodzīvojis latgaliešu etnogrāfs un vēsturnieks Gustavs Manteifelis.
Valsts aizsargājamie kultūras pieminekļi Skrundas novadā
Šajā lapā apkopoti valsts aizsargājamie kultūras pieminekļi Skrundas novadā.
Bonifacovas muiža
Vēsture
1782. gadā Bērzpils (Bēržu) muižas īpašnieks Ignatijs Benislavskis savu muižu novēlēja saviem brāļiem Bonifācijam un Jānim. Visticamāk, ka nosaukums Bonifacova saistās ar Bonifācija Benislavska vārdu. Līdz pat 1920. gada agrārajai reformai muiža piederēja Benislavskiem.
Pēc agrārās reformas muižas kungu mājā ierīkoja slimnīcu (1923-1925), ko vēlāk pārcēla uz Kārsavu. Pēc tam muižas centru caur banku nopirka vietējais zemnieks, kas to pārvērta par zemnieku saimniecību. Otrā pasaules kara laikā saimniecība nokļuva pagasta izpildkomitejas īpašumā un tika pārveidota par dzīvojamo ēku.
Kristīne Ulberga
Biogrāfija
Kristīne Ulberga ir dzimusi Rīgā 1979. gadā. Viņa ir pabeigusi Rīgas 50. vidusskolu (tagad — Rīgas Centra humanitārā vidusskola). Laika posmā no 1997. līdz 1999. gadam dzīvoja "Arkādijas komūnā" — Arkādijas parka bijušā kinoteātra ēkā kopā ar zaļajiem aktīvistiem un māksliniekiem, kur līdz 2000. gadam bija izvietota Vides aizsardzības kluba nodaļa.
Kristīne Ulberga izdeva savu pirmo grāmatu "Es grāmatas nelasu" 2008. gadā, par kura manuskriptu bija saņēmusi Jāņa Baltvilka balvu. K. Ulberga šo grāmatu sarakstīja savam audžu dēlam, kuram nepatika lasīt grāmatas, lai viņu iedrošinātu to darīt. Šai grāmatai ir bijuši divi turpinājumi — "Es grāmatas nelasu 2" un "Virtuālais eņģelis".
2017. gadā Latvijas 20. gadsimta vēstures romānu sērijas “Mēs. Latvija, XX gadsimts” ietvaros tika izdota K. Ulbergas grāmata "Tur". Šī grāmata 2018. gadā bija nominēta Literatūras gada balvai.
Esperanto muzejs (Svitavi)
Esperanto muzejs ir daļa no Svitavi pilsētas muzeja Čehijā. Tas iepazīstina ar esperanto kustības vēsturi un pašreizējo darbību. Muzejs tika atklāts 2008. gada 20. septembrī.
Atrašanās
Muzejs atrodas pilsētas vēsturiskajā ēkā, Otendorfera namā, kuru 1892. gadā uzcēla Svitavi pilsētā dzimis amerikāņu filantrops Valentīns Osvalds Otendorfers. Ēku projektēja Brno arhitekts Germano Vanderlijs, savukārt ēkas celtniecību pilsētas mērs Frīdrihs Sanders uzticēja Johanam Bieram. Māja pazīstama arī kā Sarkanā bibliotēka, jo ķieģeļi, kas veido tās sienas, ir sarkani.
Muzeja ēkas sākotnējais mērķis
Ēkā atradās arī publiskā bibliotēka ar 7400 grāmatām vācu valodā, kas vēlāk paplašinājās līdz 22 000 sējumiem. Tajā laikā pilsētā pārsvarā dzīvoja vācvalodīgie. Ēkas augšējā stāvā atrodas kongresu zāle, kurā notiek forumi, koncerti, izrādes un lekcijas.
Grāmatu kolekcija vācu valodā tiek uzskatīta par diezgan pilnīgu, jo Otendorfers vēlējās, lai kvalitatīva literatūra būtu pieejama plašākai sabiedrībai. Viņš cerēja, ka citas pilsētas sekos viņa paraugam. Viņš nolēma kolekciju kataloģizēt pēc Melvila Djūija (Melville Louis Kossuth Dewey) 1876. gadā izstrādātās decimālās klasifikācijas.
Otrā pasaules kara laikā lielākā daļa kolekcijas tika izlaupīta, pēc tam komunistu laikā izlaupīšana turpinājās, līdz bija palikuši tikai 6000 sējumu. Tie tagad ir saglabāti ēkā pāri laukumam, Svitavi pilsētas muzejā.
Esperanto muzeja dibināšana
Pilsētas muzejs aizņēmās esperanto valodas radītāja Ludviga Zāmenhofa krūšutēlu un daudzas grāmatas no kaimiņpilsētas Česka Tršebovas, kur bija lielākā esperanto grāmatu kolekcija Čehijā. Taču tur grāmatas zinātnisko vajadzību dēļ tiek glabātas arhīvā, kas nav pieejams sabiedrībai, savukārt Svitavi tās tiek izstādītas plašākai sabiedrībai.
Muzeja plānojums
Esperanto grāmatas izliktas septiņās stikla vitrīnās, sakārtotas pēc atsevišķo izstāžu tēmas. Muzejā ir arī nopērkamas mūsdienu grāmatas.
Muzejā apskatāmi arī citi eksponāti, kas saistīti ar esperanto valodu. Apmeklētāji var arī darboties ar skārienekrāna datoru, lai uzzinātu vairāk par konkrēiem muzeja eksponātiem. Muzeja aizmugurējā telpā ir neliela kafejnīca, kurā cilvēki var patērzēt.
2011. gada oktobrī muzejā notika “Esperanto Wikimania” — pasākums par godu Vikipēdijas esperanto valodā 10 gadu jubilejai.
Rainis (filma)
Sižets
Rainis kā proletāriskās revolūcijas dzejnieks un viņa došanās trimdā uz Šveici.
Donavas—Melnās jūras kanāls
Donavas—Melnās jūras kanāls (ro) ir 64,4 kilometrus garš kanāls Rumānijas dienvidaustrumos, kas savieno Donavu ar Melno jūru, saīsinot ceļu par aptuveni 400 kilometriem. Kanāls sākts būvēt jau 1948. gadā, bet 1953. gadā celtniecība apturēta. Izbūvēts 1984. gadā ar vēl viena atzara izbūvi 1987. gadā. Kanāls ir Eiropas ūdensceļa Ziemeļjūra—Reina—Donava—Melnā jūra sastāvdaļa.
Parks (grupa)
Parks bija latviešu jaunā viļņa grupa, kas pastāvēja 20. gadsimta 90. gadu sākumā.
Kristiāns I
Kristiāns I (da, sv; dzimis 1426. gada februārī, miris ) bija pirmais Oldenburgas dinastijas karalis Dānijas tronī, Dānijas karalis no 1448. līdz 1481. gadam, Norvēģijas karalis no 1450. gada līdz 1481. gadam un Zviedrijas karalis no 1457. līdz 1464. gadam.
Parks (grupa)
Vēsture
Grupas sastāvs sāka veidoties 1988. gadā, tās nosaukums ir aizgūts no Gērija Ņūmena dziesmas "Down in the Park". Grupas iedvesmotāju vidū ir "Dzeltenie Pastnieki" un Ingus Baušķenieks, gan arī Boriss Grebenščikovs. Grupā ietilpa toreizējais mūzikas žurnālists, vēlākais rakstnieks Pēteris Pūrītis, mākslinieks un dizainers Toms Vītiņš (90. gadu sākumā izdots arī jauniešu žurnāls ar nosaukumu "Parks"), viņa brālis Uģis Vītiņš, vokāliste Dace Garjāne un sitaminstrumentālists Mārtiņš Linde. Grupas beigu posmā tajā darbojās arī Sandra Lāce.
Kristiāns I
Ar mērķi atjaunot Kalmāras ūnijas vienotību ar centru Zviedrijas karalistē, 1448. gada 20. jūnijā par Zviedrijas karali tika ievēlēts Kārlis Knutsons. 1449. gadā viņš kļuva arī par Norvēģijas karali. Tomēr par Dānijas karali 1448. gada septembrī tika ievēlēts Kristiāns I, bet 1450. gadā viņš kļuva arī par Norvēģijas karali. 1457. gadā, pēc sacelšanās pret Kārli Knutsonu, Kristiāns I kļuva arī par Zviedrijas karali. Tomēr 1463. gadā Zviedrija pirmoreiz pameta ūniju. Kristiāns I devās karagājienā pret Zviedriju, tomēr zviedru karaspēks Svena Stūres Vecākā vadībā sakāva dāņus Brunkebergas kaujā 1471. gada 10. oktobrī.
Parks (grupa)
Vēsture
Grupa kļuva plašāk pazīstama pēc uzstāšanās festivālā "Bildes" 1989. gadā. 1990. gadā iznāca latviešu alternatīvās mūzikas skaņuplate "Ienāc ausīs", kurai dizainu veidojis T. Vītiņš. Tajā iekļauta grupas dziesma "Hičkoks". Grupas dziesmas tika iekļautas arī "Zilās govs" izlasēs. 1993. gada martā iznāca grupas albums "In the Park", kurā apkopotas dziesmas, kas ierakstītas no 1991. līdz 1993. gadam. Par populārāko albuma dziesmu kļuva "Operas meitene", kas sākotnēji tapusi kā joku dziesma. Drīz pēc tam grupas darbība apsīka.
Kristiāns I
Kristiāna I valdīšanas laikā tika nodibināta Kopenhāgenas Universitāte.
Parks (grupa)
Vēsture
2017. gadā grupas vienīgais albums tika iekļauts Ulda Rudaka veidotajā radioraidījumu ciklā "Zibens pa dibenu" kā viens no 100 labākajiem latviešu rokmūzikas albumiem.
Jokičs
Jokičs var būt:
Bērnu un jauniešu centrs "Daugmale"
Bērnu un jauniešu centrs "Daugmale" (BJC "Daugmale") ir interešu izglītības iestāde, kura nodarbojas ar dažādu bērnu un jauniešu ārpusskolas aktivitāšu nodrošināšanu Rīgā. Centrs ir Rīgas pašvaldības dibināts un atrodas Rīgas domes Izglītības, kultūras un sporta departamenta pakļautībā, tajā nodarbojas ap 3500 bērnu un jauniešu vecumā no 2 līdz 25 gadiem.
Darbība
=== Bērnu un jauniešu centra “Daugmale” interešu izglītības programmu jomas un apakšjomas === Papildus tiek īstenotas arī brīvā laika aktivitātes Maskavas ielā 279/7 un Jēkabpils ielā 19a.
BJC „Daugmale” organizē projektus, seminārus, pasākumus, ekskursijas, sacensības, apmācības, izstādes, pārgājienus u.c. aktivitātes. BJC „Daugmale” organizē arī dažādas nometnes.
Tiek realizētas vairākas interešu izglītības programmas pirmsskolas vecuma bērniem, sākot no 2 gadiem līdz skolas gaitām. Īpaša loma ir Integrācijas skolas “Rūķīši” programmai, kuras autore ir Zinaida Hermanoviča, balvas “Latvijas lepnums 2018” ieguvēja. Programma iepazīstina cittautiešu bērnus ar latviešu valodu un veido bērnos izpratni caur kustībām, spēlēm un latviskajām tradīcijām.
Vēsture
1965. gada 16. septembrī tika dibināts Rīgas pilsētas Maskavas rajona Pionieru nams, kurš līdz 1972. gada martam atradās Maskavas ielā 40/42, bet tad tika pārcelts uz Reinholda Šmēlinga celto četrstāvu ēku Jēkabpils ielā 19a. Laikā no 1965. gada līdz mūsdienām Pionieru nama nosaukums un pakļautība ir daudzkārt mainījusies.
Pionieru nams 1989. gadā tika pārdēvēts par Pionieru un skolēnu namu, 1990. gadā — par Jaunrades namu, 1992. gadā — par Skolēnu jaunrades namu. 1996. gada 31. jūlijā Latgales priekšpilsētas Skolēnu jaunrades nama darbs tika reorganizēts un iestādei mainīts nosaukums uz pašreizējo — Rīgas pilsētas Bērnu un jauniešu centrs “Daugmale”.
1992. gadā Skolēnu jaunrades namam tika pievienota 6. Bērnu un jaunatnes sporta skola ar grieķu-romiešu cīņas un brīvās cīņas sporta veidiem. 1990. gados namā īsu laiku darbojās deltaplānu un lidmodeļu pulciņš.
Sākotnēji pirmajā stāvā Jēkabpils ielā 19a bija garderobe, ārsta kabinets, mazbērnu telpas un sētnieka istaba-dzīvoklis. 1990. gados 1. stāvā darbojās stikla mākslas darbnīca un fotolaboratorija. Mūsdienās 1. stāvā ir sporta komplekss — 3 sporta zāles, trenažieru zāle, dušas telpas, ģērbtuves, treneru istabas.
Vēlāk Bērnu un jauniešu centram “Daugmale” pievienoja ēku Strūgu ielā 2. Pēc IZM pakļautībā esošo iestāžu, t.sk. Valsts jaunatnes iniciatīvu centra (VJIC) reorganizācijas, Bērnu un jauniešu centram “Daugmale” pārgāja šādās interešu izglītības programmas: trases automodelisms, kartingi, karatē, kokles spēle un tautas deju kolektīvs “Gatve”, kas dibināts 1946. gadā, un daļa jauno dalībnieku tika apmācīti BJC “Daugmale” horeogrāfes Guntas Raipalas vadībā.
2005. gadā Bērnu un jauniešu centram tika pievienota jauna adrese — Aglonas ielā 39 (1. stāvs), kurā notika šādas sporta un deju interešu izglītības programmas: lēkšana uz batuta, basketbols, horeogrāfija, austrumu dejas.
2007. gadā Aglonas ielā 39 tika uzbūvēta kāpšanas siena. Populārais starp bērniem un jauniešiem kāpšanas sports (klinšu kāpšana un alpīnisms) jau kļuvis par vienu no BJC „Daugmale” tradīcijām. Apmācībai izmantoja kāpnes, telpas, ēkas fasādes, pagalmu, apkārt augošos kokus.